
ΑΠΟΣΠΑΣΜΑ                        
Από το πρακτικό της με αριθ. 5ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 61/2024
Στην Λευκάδα σήμερα  στις 28 του μηνός Φεβρουαρίου  του έτους  2024,  ημέρα  Τετάρτη  και  ώρα  09:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 4061/23.2.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, από τον Προεδρεύοντα, κ. Βεργίνη Σπυρίδωνα, Αντιπρόεδρο της Δ.Ε. δηλαδή σε σύνολο επτά (7) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Προτάχθηκαν ομόφωνα τα θέματα 9 και 10 της Ημερήσιας Διάταξης και συζητήθηκαν πριν το 1ο θέμα της Η.Δ.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Σέρβος Κων/νος, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Δρακονταειδή Κωνσταντίνο, προσήλθε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ. και αποχώρησε πριν την συζήτηση του 12ου θέματος της Η.Δ.

Η κα Σεβαστή Κωνσταντινίδη, αποχώρησε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ.

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, προσήλθε μετά την συζήτηση των θεμάτων 9 και 10 της Η.Δ. που προτάχθηκαν και πριν την συζήτηση του 1ου θέματος της Η.Δ.

ΘΕΜΑ 4ο: Απόφαση Δ.Ε. επί της από 17.01.2024 (αρ. εκθ. καταθ. 1/2024) αγωγής της «Χ.Σ. & Σια Ε.Ε.» κατά του Δήμου Λευκάδας ενώπιον του Ειρηνοδικείου Λευκάδας. 

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ. Δημήτριο Μασούρα, δικηγόρο του Δήμου, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:
«Με την αναφερόμενη ανωτέρω αγωγή, η αντίδικος εταιρεία εκθέτει ότι τον Ιούλιο του 2023 προμήθευσε τον Δήμο Λευκάδας με καύσιμα, κατόπιν σχετικής εντολής. 

Από το υπ’ αριθμ. 390/2024 έγγραφο της Διεύθυνσης Οικονομικών Υπηρεσιών, προκύπτει ότι τα εμπορεύματα που αναφέρονται στα τιμολόγια της αντιδίκου εταιρείας που είναι επίδικα στην αγωγή δεν μπορούν να εξοφληθούν, διότι έχουν εκδοθεί καθ’ υπέρβαση της υπ’ αριθμ. 16930/2023 σύμβασης μεταξύ του Δήμου και της αντιδίκου εταιρείας. Συνεπώς, εν προκειμένω υφίσταται εν τοις πράγμασι μια προφορική συμπληρωματική σύμβαση.  

Παρά την προφορικότητα της ανάθεσης, τα δικαστήρια συχνά κάνουν δεκτούς τους σχετικούς ισχυρισμούς των ιδιωτών, ιδίως στη συγκεκριμένη περίπτωση που η οφειλή έχει αναγνωριστεί εγγράφως από αρμόδια όργανα του Δήμου. Επομένως, τυχόν εμπλοκή σε δικαστικές διαδικασίες ενδέχεται να επιβαρύνει το Δήμο με περαιτέρω τόκους, δικαστικά έξοδα κλπ.

Η αντίδικος εταιρεία αιτείται την καταβολή ποσού 16.915,35 ευρώ (περιλαμβανομένου ΦΠΑ) νομιμοτόκως από 14.11.2023, για την αξία των εργασιών, καθώς και ποσό 500 ευρώ ως εύλογη αποζημίωση για τα έξοδα είσπραξης των οφειλομένων. Η υπηρεσία μας θεωρεί το τελευταίο ποσό (500 ευρώ) υπερβολικό. Εύλογο είναι ποσό 381,70 ευρώ, με βάση την αξία του αντικειμένου της διαφοράς, που εκ του νόμου προσδιορίζει την οφειλόμενη δικηγορική αμοιβή και το κόστος επίδοσης της αγωγής. 

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στην Ο.Ε. να παρασχεθεί εντολή στον δικηγόρο Λευκάδας Δημήτριο Μασούρα να υπογράφει πρακτικό συμβιβασμού ενώπιον του αρμοδίου Δικαστηρίου για την ως άνω υπόθεση, σε περίπτωση που η ενάγουσα εταιρεία παραιτηθεί από: α. την αξίωση για καταβολή του ποσού εξόδων είσπραξης πέραν του ποσού 381,70 ευρώ, το οποίο θεωρείται εύλογο και συνομολογείται και β. τους τόκους του συνομολογηθέντος ποσού των 16.915,35 ευρώ. Το συνολικά οφειλόμενο ποσό (16.915,35+381,70) να καταβάλλεται ατόκως εντός τριών μηνών από την κοινοποίηση εκ μέρους του ενάγοντος του πρακτικού συμβιβασμού. 

Σε περίπτωση μη επίτευξης συμβιβασμού να παρασταθεί ενώπιον του Ειρηνοδικείου Λευκάδας προς υποστήριξη των συμφερόντων του Δήμου και να υποβάλει προτάσεις αναφορικά με την ανωτέρω αναφερόμενη αγωγή της εταιρείας «Χαράλαμπος Σκλαβενίτης και Σία Ε.Ε.» και ειδικότερα να συνομολογεί την αγωγή ως προς το ποσό της αξίας των εμπορευμάτων, να αρνείται δε αιτιολογημένα την αγωγή ως προς το ποσό της εύλογης αποζημίωσης.» 

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18
· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στον δικηγόρο Λευκάδας Δημήτριο Μασούρα να υπογράφει πρακτικό συμβιβασμού ενώπιον του αρμοδίου Δικαστηρίου για την ως άνω υπόθεση, σε περίπτωση που η ενάγουσα εταιρεία παραιτηθεί από: α. την αξίωση για καταβολή του ποσού εξόδων είσπραξης πέραν του ποσού 381,70 ευρώ, το οποίο θεωρείται εύλογο και συνομολογείται και β. τους τόκους του συνομολογηθέντος ποσού των 16.915,35 ευρώ. Το συνολικά οφειλόμενο ποσό (16.915,35+381,70) να καταβάλλεται ατόκως εντός τριών μηνών από την κοινοποίηση εκ μέρους του ενάγοντος του πρακτικού συμβιβασμού. 

Σε περίπτωση μη επίτευξης συμβιβασμού να παρασταθεί ενώπιον του Ειρηνοδικείου Λευκάδας προς υποστήριξη των συμφερόντων του Δήμου και να υποβάλει προτάσεις αναφορικά με την ανωτέρω αναφερόμενη αγωγή της εταιρείας «Χαράλαμπος Σκλαβενίτης και Σία Ε.Ε.» και ειδικότερα να συνομολογεί την αγωγή ως προς το ποσό της αξίας των εμπορευμάτων, να αρνείται δε αιτιολογημένα την αγωγή ως προς το ποσό της εύλογης αποζημίωσης.


Η απόφαση αυτή πήρε αύξοντα αριθμό: 61/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

